**এক নজরে**

প্রতিবন্ধী সেবা ও সাহায্য কেন্দ্র

সমাজকল্যাণ মন্ত্রণালয়ের নিয়ন্ত্রণাধীন জাতীয় প্রতিবন্ধী উন্নয়ন ফাউন্ডেশন দেশের অনগ্রসর, বঞ্চিত, অসহায়, প্রতিবন্ধী, অটিস্টিক এবং জন্মগতভাবে কিংবা অন্য যেকোন কারণে শারীরিক ও মানসিকভাবে সমস্যাগ্রস্ত জনগোষ্ঠীর কল্যাণ, উন্নয়ন, প্রশিক্ষণ ও ক্ষমতায়নের জন্য বহুমাত্রিক সেবা প্রদান করছে।

দেশের প্রতিবন্ধী এ জনগোষ্ঠীকে বিনামূল্যে ফিজিওথেরাপি ও অন্যান্য চিকিৎসা সহায়তা প্রদানের লক্ষ্যে ২০০৯-২০১০ অর্থ বছরে দেশের পাঁচটি জেলায় পরীক্ষামূলকভাবে প্রতিবন্ধী সেবা ও সাহায্য কেন্দ্র চালু করা হয়। এসব কেন্দ্রের সাফল্যের ভিত্তিতে ২০১৪-১৫ অর্থ বছর পর্যন্ত দেশের ৬৪টি জেলায় ১০৩টি কেন্দ্র চালু করা হয়। পর্যাক্রমে সকল উপজেলা  প্রতিবন্ধী সেবা ও সাহায্য কেন্দ্র, অটিজম কর্ণার, টয় লাইব্রেরী কার্যক্রম সম্প্রসারণ করা হবে। ইতোমধ্যে স্থাপিত কেন্দ্রসমূহে এ যাবৎ প্রায় ১ লক্ষ ১০ হাজার প্রতিবন্ধী ব্যক্তিকে বিভিন্ন ধরনের প্রায় ১১ লক্ষ ১৮ হাজার সেবা (Service Transaction) প্রদান করা হয়েছে। এ সব কেন্দ্র থেকে বিনা মূল্যে প্রতিবন্ধী ব্যক্তিদের ২০১৪-১৫ অর্থ বছর পর্যন্ত প্রায় ৩ কোটি ৫০ লক্ষ টাকার সহায়ক উপকরণও সরবরাহ করা হয়।

এসকল সেবা ও সাহায্য কেন্দ্রসমূহ হতে প্রতিবন্ধী, অটিস্টিক এবং জন্মগতভাবে কিংবা অন্য যেকোন কারনে শারীরিক ও মানসিকভাবে সমস্যাগ্রস্থ ব্যাক্তিকে সম্পূর্ণ বিনামূল্যে থেরাপি, ফিজিওথেরাপি, অকুপেশনাল থেরাপি, স্পিচ এন্ড ল্যাঙ্গুয়েজ থেরাপি সেবার পাশাপাশি কাউন্সেলিং, পরামর্শ, তথ্য এবং রেফারেল সেবা প্রদান করা হচ্ছে।

**কার্যক্রম বাস্তবায়ন সংশ্লিষ্টগণ**

প্রতিবন্ধী সেবা ও সাহায্য কেন্দ্রে কর্মরত প্রতিবন্ধী বিষয়ক কর্মকর্তা, ফিজিওথেরাপিষ্ট, অকুপেশনাল থেরাপিস্ট, প্রতিবন্ধী বিষয়ক কনসালটেন্টগণ প্রতিবন্ধী ব্যক্তিদের সরাসারি মাঠপর্যায়ে সেবা প্রদান করে থাকেন। কেন্দ্রীয় পর্যায়ে সহকারী পরিচালক, পরিচালক, পরিচালকগণ এবং ব্যবস্থাপনা পরিচালক কার্যক্রম পরিচালনার দায়িত্বে নিয়োজিত।

**সেবাসমূহঃ**

* ফিজিওথেরাপি (যে সকল সমস্যার জন্য দেয়া হয় তার তালিকা নিম্নরূপ)
  + মুখ বেকেঁ যাওয়া
  + আঁকা বাঁকা অঙ্গ
  + মেরুদন্ড বেকেঁ যাওয়া
  + মেরুদন্ডের ব্যথা
  + কোমরের ব্যথা
  + হাত-পা অবশ হওয়া
  + হাত-পা শুকিয়ে যাওয়া
  + হাত-পা ঝিনঝিন করা
  + স্ট্রোক
  + প্যারালিসিস
  + সেরিব্রাল পলসি
  + বাত ব্যথা
  + ঘাড়ের ব্যথা
  + হাটুর ব্যথা
  + আঘাতজনিত ব্যথা
  + হাড়ের ব্যথা
* অকুপেশনাল থেরাপি
* স্পিচ এন্ড ল্যাঙ্গুয়েজ থেরাপি
* কাউন্সেলিং/পরামর্শ
* তথ্যসেবা
* রেফারেল সেবা
* বিনামূল্যে সহায়ক উপকরণ সরবরাহ

**সেবা গ্রহীতা**

ক) অটিজম বা অটিজমস্পেকট্রাম ডিজঅর্ডারস (autism or autism spectrum disorders);  
(খ) শারীরিক প্রতিবন্ধিতা (physical disability);   
(গ) মানসিক অসুস্থতাজনিত প্রতিবন্ধিতা (mental illness leading to disability);  
(ঘ) দৃষ্টিপ্রতিবন্ধিতা (visual disability);  
(ঙ) বাকপ্রতিবন্ধিতা (speech disability);   
(চ) বুদ্ধিপ্রতিবন্ধিতা (intellectual disability);  
(ছ) শ্রবণপ্রতিবন্ধিতা (hearing disability);  
(জ) শ্রবণ-দৃষ্টিপ্রতিবন্ধিতা (deaf-blindness);  
(ঝ) সেরিব্রাল পালসি (cerebral palsy);  
(ঞ) ডাউন সিনড্রোম (Down syndrome);  
(ট) বহুমাত্রিক প্রতিবন্ধিতা (multiple disability); এবং  
(ঠ) অন্যান্য প্রতিবন্ধিতা (other disability)

ইত্যাদি প্রতিবন্ধিতা সম্পন্ন ব্যক্তি এবং তাদের অভিভাবকগণ।

**সেবাদান কেন্দ্র**

দেশব্যাপী ১০৩টি প্রতিবন্ধী সেবা ও সাহায্য কেন্দ্র। বিস্তারিত ঠিকানা ও যোগাযোগ এখানে ডাউনলোড করুন।[www.jpuf.gov.bd](http://www.jpuf.gov.bd)

**সেবা প্রদান পদ্ধতি (সংক্ষেপে)**

সেবা প্রাপ্তির আগ্রহী ব্যাক্তি বা অভিভাবকগণ সরাসরি অফিস চলাকালীন সময় স্বশরীরে সেবা ও সাহায্য কেন্দ্রে হাজির হয়ে প্রয়োজনীয় সেবা পেতে পারেন।

**প্রয়োজনীয় ফি/ট্যাক্স/আনুষঙ্গিক খরচ**

সকল সেবা বিনামূল্যে প্রদান করা হয়.

**সংশ্লিষ্ট আইন/বিধি/ নীতিমালা**

[প্রতিবন্ধী ব্যক্তির অধিকার ও সুরক্ষা আইন, ২০১৩](http://msw.portal.gov.bd/sites/default/files/files/msw.portal.gov.bd/page/ed185d3d_d62e_4c37_9e68_91d767d698d5/%E0%A6%AC%E0%A7%8D%E0%A6%AF%E0%A6%95%E0%A7%8D%E0%A6%A4%E0%A6%BF%E0%A6%B0%20%E0%A6%85%E0%A6%A7%E0%A6%BF%E0%A6%95%E0%A6%BE%E0%A6%B0%20%E0%A6%93%20%E0%A6%B8%E0%A7%81%E0%A6%B0%E0%A6%95%E0%A7%8D%E0%A6%B7%E0%A6%BE%20%E0%A6%86%E0%A6%87%E0%A6%A8%2C%20%E0%A7%A8%E0%A7%A6%E0%A7%A7%E0%A7%A9.pdf)

**নাগরিকদের অংশগ্রহণের ক্ষেত্র**

* কার্যক্রম পরিচালনায় কোন ব্যত্যয় পরিলক্ষিত হলে কর্তৃপক্ষকে অবহিত করা;
* প্রতিবন্ধী ব্যক্তিদের সহায়তা করা;
* প্রতিবন্ধী ব্যক্তিদের সেবার গুণগতমান উন্নয়নে যে কোন পরামর্শ বা সহযোগিতা;
* প্রতিবন্ধী ব্যক্তিদের প্রতি সহমর্মি আচরণ করা;

**সেবা প্রদানের সময়সীমা**

প্রতিদিন সকাল ০৯:০০ ঘটিকা হতে বিকাল ০৫:০০ ঘটিকা পযর্ন্ত (সরকারী ও অন্যান্য ছুটির দিন ব্যতীত)। প্রয়োজন অনুযায়ী তাৎক্ষণিক এবং ক্ষেত্র বিশেষে নির্ধারিত সময়ে বা সিডিউল অনুযায়ী।